Muncitorii Ford din Romania trebuie să facă un apel internațional!

World Socialist Web Site Buletinul Informativ al muncitorilor auto

29 decembrie 2017

Buletinul Informativ World Socialist Web Site al Muncitorilor Auto salută revolta militantă a muncitorilor Ford de la uzina companiei din Craiova, România și face apel la muncitorii auto din toată Europa, America de Nord și Asia să susțină lupta lor curajoasă.

Problemele cu care ei se confruntă sunt familiare muncitorilor auto din întreaga lume : salarii la nivel de sărăcie, cereri continue de a face concesii și de a accelerare producția, sub amenințarea concedierilor și a închiderii de fabrici și sindicate care operează ca unelte ale corporațiilor și nu ca organizații ale clasei muncitoare.

Pe 21 decembrie, aproximativ 1000 de muncitori au intrat într-o grevă spontană pentru a se opune unei înțelegeri dezastroase semnate de Sindicatul Ford Automobile Craiova și de Ford România. Ford - care a avut un profit brut de 16,3 miliarde $ în 2016 și 9,4 miliarde dolari în primele 3 sferturi ale lui 2017 - vrea ca cei 4200 de muncitori ai uzinei să accepte înghețări de salarii pentru muncitorii vechi și o reducere a salariului angajaților noi până la 5% sub minimul grilei de salarizare sau 300 euro, la pragul inferior.Pe deasupra, Ford cere o reducere a plăților pentru munca suplimentară și un program de lucru „flexibil”oricând „necesitățile operaționale o impun”.

Ford și sindicatul folosesc amenințarea cu șomajul în masă pentru a șantaja muncitorii. Într-un memo intern către muncitori emis pe 13 decembrie președintele Ford România a scris „Trebuie să reflectăm la ce este foarte important în acest moment crucial pentru fabrica de la Craiova, de a avea o creștere mai mare a salariilor sau de a asigura viitorul acestei fabrici! Sperăm că veți înțelege importanța acestei negocieri pentru acest an într-un climat instabil din punct de vedere politic și economic”.

În plus, corporația cu sediul în SUA folosește un nou cod fiscal implementat de guvernul român ca pe o altă armă împotriva muncitorilor. Noua lege, care va intra în vigoare pe 1 ianuarie, va trece costul asigurărilor de sănătate și al altor asigurări sociale de la angajator aproape în totalitate pe spatele muncitorilor. Oldham a avertizat că, în cazul în care muncitorii vor refuza oferta actuală, compania va prezenta una „drastic mai mică”, care nu va compensa deloc muncitorii pentru nivelul crescut al taxelor pe care le vor suporta, rezultând într-o tăiere efectivă de 25% din salariu.

Sfidând aceste amenințări, sute de muncitori au ieșit din fabrică joia trecută scandând „Hoţii! Hoții!” și „ceea ce se întâmplă aici este sclavie”. Muncitorii care intrau în a doua tură s-au alăturat grevei, strigând „Nu mergem acasă până nu ne câștigăm demnitatea”. În prim planul conflictului s-au aflat muncitorii mai tineri, inclusiv mulți dintre cei 1700 de muncitori angajați în cursul acestui an pentru lansarea vehiculului utilitar EcoSport.

Greva a reprezentat o rebeliune explicită împotriva sindicatului pro companie, care a complotat cu conducerea si care a impus unilateral cererile acesteia. În încercarea de a duce muncitorii inapoi pe linia de producție, sindicatul a susținut că nu a semnat niciodată o asemenea înțelegere. Două zile mai târziu insă, sindicatul a emis un memo intern în care spunea că vede protestele ca fiind ilegale, din moment ce încă se lucrează sub vechiul contract, până când acesta expiră pe 31 decembrie. Sindicatul consideră înțelegerea pe care a semnat-o pe 21 decembrie „legală” și o va onora atunci când va intra în vigoare, pe 1 ianuarie.

Luptându-se cu gigantul auto bazat în SUA, muncitorii de la Ford Craiova iau o poziție în favoarea muncitorilor auto din toată lumea. România, Cehia, Slovacia, Polonia, Serbia si alte țări central si est europene joacă de mult timp rolul unui „Mexic” al clasei conducătoare europene, în care corporațiile multinaționale pot exploata munca ieftină și pot folosi amenințarea cu „extinderea estică” pentru a împinge salariile și condițiile de muncă din vest în jos.

După ce regimurile staliniste au restaurat capitalismul în regiune, VW, Renault, GM, Daewoo, Ford și alți producători și furnizori globali de automobile s-au grăbit să cumpere fabricile deținute de stat la prețuri de nimic. Salariile actuale din România pot atinge, la nivelul de jos, chiar 2 Euro (US$0.26) pe oră, mai puțin decât 10% din costurile totale de muncă ale unui muncitor auto german.

Partidul Social Democrat aflat la putere, care a impus muncitorilor creșterea de taxe, este un urmaș al partidului stalinist care a condus la un moment dat România. Social democrații și partenerii lor din Europa de Est au îmbrățișat politici de piață liberă și au promovat un naționalism virulent, transformându-și țările în platforme de muncă silnică pentru corporațiile mondiale și creînd condițiile pentru creșterea partidelor de extremă dreapta. Guvernul român încearcă să submineze producătorii tradiționali de automobile din regiune - Polonia, Slovacia, Ungaria și Cehia -- așa-numiții Grup de la Visegard -- oferind stimulente fiscale și mai mari și extinzând zone economice speciale pentru a atrage investițiile străine.

Când vine vorba de exploatarea clasei muncitoare, giganții auto globali au o strategie internațională. Așa cum scria un analist al industriei pentru Financial Times, „Acum investitorii care vin în Europa Centrală și de Est se comportă foarte diferit față de acum 5 sau 7 ani. Din perspectiva afacerii...Lumea nu se gândește la idei naționale. Ei investesc în regiune. ”

Sindicatele, de-a lungul Europe, din SUA și din toată lumea, sunt însă în întregime naționaliste. Departe de a lupta pentru a uni muncitorii într-o luptă comună împotriva corporațiilor globale și a guvernelor capitaliste, sindicatele sunt naționaliste și pro-capitaliste și au devenit complice ale corporațiilor, instigând muncitorii unii împotriva altuia într-o cursă fratricidă spre mai rău.

În Germania, sindicatul muncitorilor auto IG Metall a primit cu entuziasm restaurarea capitalismului în Germania de Est și Europa de Est. Avându-și locul în consiliul de supraveghere al fiecărei companii majore de automobile, a susținut în mod activ exploatarea muncitorilor din Estul Europei pe salariu minim și s-au folosit de asta pentru a șantaja muncitorii din Germania. Acest lucru a dus la lungirea zilei de lucru fără creșterea salariului, o reducere drastică a salariului pentru noii angajați și mărirea numărului de muncitori part-time, temporari și zilieri. Niciuna dintre aceste concesii însă nu a apărat vreun loc de muncă.

În 2014 IG Metall a susținut închiderea fabricii Ford din Gent, Belgia, 4600 de muncitori de la uzina Ford și încă 5000 de muncitori de la companiile conexe pierzându-și locul de muncă. În același an, IG Metall a fost de acord cu reduceri masive de locuri de muncă, condiții de muncă flexiblie și tăieri salariale pentru 24000 de muncitori de la uzinele germane Ford din Cologne și Saarlouis, după ce conducerea a amenințat că transferă parte din producție către Europa de Est, inclusiv la Craiova.

Guvernul Macron din Franța se folosește acum de amenințarea cu concedieri în masă pentru a impune „reformele” sale pro-corporații , care vor mări numărul muncitorilor temporari și vor da corporațiilor puterea de a concedia muncitorii după bunul plac la fel ca în America.

Același lucru este adevărat și în Statele Unite, unde sindicatul United Auto Workers (Muncitorii Auto Uniți) folosește de mult timp otrava naționalistă, învinovățind muncitorii din Mexic, China și din alte țări pentru că, în cuvintele lor, „fură slujbele americane”, în timp ce ei colaborează cu șefii auto pentru a împinge salariile în jos. La schimb, UAW a primit miliarde în acțiuni la corporații și în mită de la GM, Ford și Fiat Chrysler. Un proces penal federal este în desfășurare iar birocrații UAW au pledat vinovat că au funcționat ca slugi ai companiei în schimbul a zeci de mii de dolari în plăți corporative.

Greva muncitorilor români face parte din opoziția crescândă a clasei muncitoare față de atacurile nesfârșite, susținute de sindicate, din toată lumea. Pe parcursul anului 2017, muncitorii de la Fiat din Serbia și muncitorii VW din Cehia au intrat în grevă împotriva salariilor și condițiilor de sclavie. În ultimii ani, muncitorii auto din China și India au dus bătălii importante iar în 2015 muncitorii auto din Statele Unite s-au revoltat împotriva coruptului UAW.

Pentru ca aceste lupte să fie dezvoltate și pentru a se duce o luptă reală pentru apărarea locurilor de muncă și a standardelor de viață, noi organizații de luptă sunt necesare care să conecteze conflictele clasei muncitoare din întreaga lume, aducându-le împreună într-o luptă împotriva corporațiilor și a complicilor lor sindicali.

Buletinul Informativ World Socialist Web Site al Muncitorilor Auto face apel către muncitorii români de la Ford să înființeze un comitet format din muncitorii de rând a cărui misiune trebuie să fie să stabilească un curs independent de acțiune, liber de influența companiei, a sindicatului și a partidelor politice existente în România, pentru a apăra drepturile clasei muncitoare.

În toată Romania, muncitorii sunt gata să lupte împotriva reformei fiscale a guvernului. Dar mai important, prima sarcină a Comitetului de Fabrică Independent va fi să facă apel la muncitorii auto din România, Europa și din lume pentru susținere.

La fel cum corporațiile transnaționale au o strategie internațională pentru a purta un război împotriva clasei muncitoare, muncitorii trebuie să-și dezvolte o strategie internațională a luptei de clasă pentru a-și apăra interesele. Izolați de frații și surorile din restul lumii, muncitorii de la Craiova sunt pioni în mâinile companiilor multinaționale și ale aliaților lor sindicali. Dar muncitorii români se confruntă cu aceleași probleme ca și colegii lor de la nivel internațional iar uniți ei dețin o imensă putere socială: profiturile companiei vin din exploatarea muncii lor.

Muncitorii de la Craiova știu care sunt cei mai militanți și de încredere colegi ai lor. Acești muncitori s-au afirmat în săptamânile trecute riscându-și locurile de muncă și mijlocul de trai pentru a lua poziție împotriva inegalității și a dictaturii corporație-sindicat. Cei mai curajoși și principiali dintre acești muncitori trebuie să fie aleși democratic să conducă un comitet și vor fi apoi ținuți responsabili, prin posibilitatea de a fi rechemați de muncitorii înșiși. Trebuie ținute întruniri de masă pentru a conecta noii angajați cu muncitorii vechi într-o luptă comună. Compania și sindicatul trebuie făcute să devină conștiente că concedierile în retribuție vor fi opuse, demascate și făcute publice de către o forță de muncă unită. Grupurile de pe social media folosite de muncitori pentru a planifica și comunica trebuie curățate de spioni ai sindicatului și de turnătorii companiei.

Sunt destule organizații sindicale naționale în România care ar putea încerca să încurajeze muncitorii să se alăture organizațiilor lor și să predea organizarea și negocierile către proprii birocrați. Acest lucru ar fi o mare greșeală! Sindicatele, chiar cele care nu sunt legate oficial de corporații, nu vor face decât să-i izoleze pe muncitori și să pregătească viitoarele trădări. Nici unul nu are o strategie internațională pentru a lupta cu corporațiile internaționale. Sunt legate de aceleași partide politice responsabile pentru implementare reformei fiscale și nu pot fi de încredere. Succesul luptei muncitorilor de la Craiova va fi determinat de capacitatea lor de a-și păstra independența față de sindicate și de partidele burgheze și de capacitatea lor de a învinge izolarea și de a se conecta cu colegii lor de la Ford de la nivel internațional.

Buletinul Informativ World Socialist Web Site al Muncitorilor Auto este singura publicație internațională de știri care a căutat să educe muncitorii, la nivel internațional, despre lupta muncitorilor de la Craiova. Am distribuit articolele noastre și am discutat conflictele muncitorilor de la Ford Romania cu muncitori auto de-a lungul Statelor Unite și din alte părți. Muncitorii Ford România trebuie să știe că lupta lor este urmărită cu atenție de mulți muncitori auto care le trimit întreaga lor susținere.

Mulți muncitori Ford din România au devenit doar recent familiari cu World Socialist Web Site. Suntem o publicație socialistă revoluționară și suntem afiliați Comitetului Internațional al celei de-a Patra Internaționale. Tendința noastră a fost fondată în 1938 de către Lev Troțki, co-conducător al Revoluției Ruse din 1917 alături de Vladimir Lenin, el fiind ucis de agenți staliniști în Mexico City.

Credem că drepturile sociale ale muncitorilor care produc bogăția societății trebuie să aibă întâietate față de acumularea din ce în ce mai mare de sume grotești ale averilor personale de către oligarhi corporativi și financiari și că acest lucru necesită o luptă pentru socialism.